Document ID: 31981R2991

NEUVOSTON ASETUS (ETY) N:o 2991/81,
annettu 19 päivänä lokakuuta 1981,
viinitarhojen rakenneuudistuksia koskevista yhteisistä hankkeista annetun asetuksen (ETY) N:o 458/80 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
asetuksen (ETY) N:o 458/80() 2 ja 5 artiklan mukaisesti rakenneuudistushankkeeseen sisältyy uudelleenistuttaminen ja tarvittaessa sallituissa rajoissa niiden viininviljelyalojen, joita hanke koskee, uudelleenviljely; tietyissä tapauksissa, joissa se on rakenteellisen tilanteen kannalta mahdollista, rakenneuudistushankkeen tavoite voidaan kuitenkin saavuttaa, jos ainoastaan yhdellä kyseisen viininviljelyalan alueella suoritetaan uudelleenistutuksia tai jos sinne perustetaan uusia viljelmiä; toimenpiteen soveltamiseksi tehokkaammin tämä mahdollisuus olisi otettava huomioon ja sen vuoksi muutettava kyseisiä säännöksiä; samoista syistä on säädettävä pöytäviinien tuottamiseen suuntautuneiden ja vuoristoalueiden ja eräiden epäsuotuisten alueiden maataloudesta 28 päivänä huhtikuuta 1975 annetussa direktiivissä 75/268/ETY(), sellaisena kuin se on viimeksi muutettuna direktiivillä 80/666/ETY(), tarkoitetuilla vuoristoalueilla sijaitsevia viinitiloja koskeville hankkeille asetettujen ehtojen lieventämisestä,
viinitarhojen rakenneuudistushankkeiden edistämiseksi olisi asetettava määräaika, jonka kuluessa rakenneuudistushanke on toteutettava, mutta säädettävä kuitenkin mahdollisuudesta poiketa tästä määräajasta kohtuuttoman ankaruuden välttämiseksi, ja
olisi tehtävä mukautukset, jotka ovat tulleet tarpeellisiksi Kreikan yhteisöihin liittymisen johdosta,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 458/80 seuraavasti.
1. Korvataan 2 artikla seuraavasti:
"2 artikla
1. Tässä asetuksessa tarkoitetaan "viinitarhojen rakenneuudistuksia koskevilla yhteisillä hankkeilla" maataloustuottajien toteuttamia viiniköynnösten uudelleenistutuksia koskevia hankkeita tuottajien keskenään tekemän sitovan sopimuksen mukaisesti.
Hankkeeseen voi kuitenkin kuulua myös uusia viljelmiä, jos ne ovat välttämättömiä rakenneuudistustoimenpiteiden tehokkuuden lisäämiseksi ja jos ne ovat asetuksen (ETY) N:o 337/79 30, 30 b, 30 c ja 30 e artiklan säännösten mukaiset.
Kyseiset uudet viljelmät eivät saa olla pinta-alaltaan suurempia kuin:
- 10 prosenttia tma-laatuviinien tuotantoon tarkoitetusta uudelleenistutetusta ja uudelleenviljellystä pinta-alasta,
- 10 prosenttia pöytäviinien tuotantoon tarkoitetusta uudelleenistutetusta ja uudelleenviljellystä pinta-alasta,
2. Edellä 1 kohdassa tarkoitetut tuottajien väliset sitovat sopimukset koskevat sekä viiniköynnösten istuttamista että siihen liittyviä töitä koskevia edellytyksiä, joiden avulla varmistetaan työn ja koneiden käytön järkiperäistäminen.
3. Rakenneuudistuksia koskevien yhteisten hankkeiden on koskettava
a) niiden viinitilojen osalta, jotka ovat suuntautuneet:
- tma-laatuviinien tuotantoon,
- pöytäviinien tuotantoon ja jotka sijaitsevat direktiivin 75/268/ETY 3 artiklan 3 kohdassa tarkoitetuilla vuoristoalueilla,
sellaista uudelleenjärjestettyä viinitarhan vähimmäisalaa, jolla taataan 3 artiklan tavoitteiden toteutuminen;
b) pöytäviinien tuotantoon suuntautuneiden muiden viinitilojen osalta viinitarhan pinta-alaa, joka on vähintään 100 hehtaaria koko uudelleenjärjestettyä viinitarhaa koskevan rakenneuudistusluonnoksen mukaisesti ja joka muodostuu yhtenäisistä, periaatteessa vähintään kahden hehtaarin kokoisista viininviljelylohkoista.
Siltä osin kuin hankkeen suhteen merkittävien luonnollisten tuotantoedellytysten johdosta vähintään 2 hehtaarin kokoisten lohkojen muodostaminen ei ole kuitenkaan mahdollista, viininviljelyalan osuus, joka ei täytä tätä vaatimusta, ei saa olla suurempi kuin 30 prosenttia uudelleenjärjestetystä viininviljelyalasta.
4. Tässä asetuksessa tarkoitetaan "uudelleenistuttamisella" tai "uudella viljelmällä" sellaista viiniköynnösten istuttamista, joka suoritetaan asetuksen (ETY) N:o 337/79 liitteessä IV a olevan vastaavan määritelmän mukaisesti.
5. Edellä 1 ja 4 kohdan viiniköynnösten istutusta koskevia säännöksiä sovelletaan myös direktiivin 78/627/ETY mukaisesti toteuttaviin rakenneuudistushankkeisiin."2. Lisätään 4 artiklaan alakohta seuraavasti:
"Uudelleenistuttamista ja uusia viljelmiä koskevat hankkeet on toteutettava 10 vuoden kuluessa päivästä, jona komissio on hyväksynyt hankkeen. Komissio voi yksittäistapauksissa kohtuuttoman ankaruuden välttämiseksi hyväksyä kyseisen määräajan pidentämisen 12 artiklassa säädettyä menettelyä noudattaen."3. Korvataan 5 artikla seuraavasti:
"5 artikla
1. Viinitarhojen rakenneuudistukseen myönnettävä tuki maksetaan palkkiona uudelleenistutettua tai uudelleenviljeltyä hehtaaria kohti.
2. Jäsenvaltion on vahvistettava kyseisen palkkion määräksi vähintään 2 418 ja korkeintaan 3 022 ECUa uudelleenistutettua tai uudelleenviljeltyä hehtaaria kohti ottaen huomioon nykyinen rakennetilanne sekä viinitarhan rakenneuudistukseen liittyvistä toimenpiteistä aiheutuvat kulut.
Erityistilanteiden huomioon ottamiseksi jäsenvaltiot voivat kuitenkin ylittää ensimmäisessä alakohdassa tarkoitetun enimmäismäärän.
Uusien viljelmien osalta maksukelpoinen määrä ei saa olla enemmän kuin 2 418 ECUa hehtaaria kohti."4. Korvataan 8 artikla seuraavasti:
"8 artikla
1. Lukuun ottamatta 5 artiklan 2 kohdan toisen alakohdan mukaisesti myönnettävää lisäpalkkiota Euroopan maatalouden ohjaus- ja tukirahaston rahaston ohjausosastosta voidaan maksaa tässä asetuksessa säädetystä toiminnasta ja hankkeista, jotka on hyväksytty 7 artiklassa säädettyä menettelyä noudattaen, jäsenvaltioille aiheutuvat kulut, ja yläraja on 240 600 uudelleenistutettua tai uudelleenviljeltyä hehtaaria.
2. Euroopan maatalouden ohjaus- ja tukirahaston ohjausosastosta korvataan jäsenvaltioille 30 prosenttia korvauskelpoisista kuluista."5. Korvataan 9 artiklan 2 kohdassa ilmaisu "175,7 miljoonaa Euroopan laskentayksikköä" ilmaisulla "188,9 miljoonaa ECUa".
6. Korvataan 11 artiklan 1 kohdan ensimmäinen alakohta seuraavasti:
"1. Jäsenvaltioiden on toteutettava kansallisten lakien, asetusten ja hallinnollisten määräysten mukaisesti tarvittavat toimenpiteet maksettujen määrien perimiseksi takaisin, jos 2 artiklassa tarkoitettuja velvoitteita ei ole täytetty, sanotun kuitenkaan rajoittamatta asetuksen (ETY) N:o 729/70 8 artiklan soveltamista."7. Korvataan 12 artiklan 2 kohdassa ilmaisu "41 äänen" ilmaisulla "45 äänen".
8. Korvataan 13 artiklan 1 kohdan kolmas alakohta seuraavasti:
"- tämän asetuksen ja direktiivin 78/627/ETY mukaisesti rakenneuudistustoimenpiteiden täytäntöön panemiseksi osana yhteisiä hankkeita."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1980 lukuun ottamatta 1 artiklan 7 kohtaa, jota sovelletaan 1 päivästä tammikuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 19 päivänä lokakuuta 1981.

Labels: 7
15
19
6